**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk:**

Cena celkom za poskytnutie predmetu zákazky za celé obdobie trvania SLA (48 mesiacov) v EUR bez DPH

Hodnotí sa celková cena za poskytnutie predmetu zákazky za celé obdobie trvania SLA (48 mesiacov) v EUR bez DPH uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č.2 SP, v zmysle špecifikácie predmetu zákazky uvedenej v prílohe č.1 SP a obchodných podmienok uvedených v prílohe č.3 SP (porovnávací parameter - najnižšia cena). Uchádzač vyplní jednotkové ceny položiek v štruktúrovanom rozpočte ceny a predloží ho v ponuke. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania celkových cien ponúk. Pri vyhodnotení bude zostavené poradie ponúk. Ponuky budú zoradené podľa výšky celkovej ceny, na prvom mieste poradia sa umiestni tá ponuka, ktorá bude obsahovať najnižšiu cenu.

Ponuku uchádzača, ktorá sa umiestnila na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, rozhoduje o poradí ponúk podľa nižšie uvedeného poradia:

1. najnižšia cena celkom za poskytovanie Služieb prevádzkovej podpory za celé obdobie trvania SLA (48 mesiacov) v EUR bez DPH

2. najnižší mesačný paušálny poplatok v EUR bez DPH

**Návrh na plnenie kritérií**

Uchádzač vyplní prílohu č. 2 Štruktúrovaný rozpočet ceny týchto SP.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritéria vyplnením elektronického formulára, v elektronickom prostriedku JOSEPHINE.